Diari Oficial de la Generalitat Valenciana


Sumari del DOGV 6667, del 09-12-2011 (2011/12443)

Resolució de 29 de novembre de 2011, de l'Entitat Pública de Sanejament d'Aigües Residuals de la Comunitat Valenciana, sobre informació pública del projecte bàsic d'estació depuradora d'aigües residuals i col·lectors generals de Peníscola (Castelló), del seu corresponent estudi d'impacte ambiental i estudi d'integració paisatgística.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12611


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Resolució de 29 de novembre de 2011, de l'Entitat Pública de Sanejament d'Aigües Residuals de la Comunitat Valenciana, sobre informació pública del projecte bàsic d'estació depuradora d'aigües residuals i col·lectors generals de Peníscola (Castelló), del seu corresponent estudi d'impacte ambiental i estudi d'integració paisatgística. [2011/12386]  
Una vegada supervisat i aprovat tècnicament, el Projecte Bàsic d'Estació Depuradora d'Aigües Residuals i Col·lectors Generals de Peníscola (Castelló), el seu corresponent estudi d'impacte ambiental i estudi d'integració paisatgística, s'acorda, en relació amb el dit projecte, estudi d'impacte ambiental i estudi d'integració paisatgística, l'obertura d'un període d'informació pública.  
Objecte: consultar l'esmentada documentació, a fi de poder formular-hi les al·legacions que es consideren oportunes, a l'efecte de:  
- Avaluació d'impacte ambiental  
- Integració paisatgística  
- Afecció de béns i drets públics i privats que puguen representar les obres.  
Tot això d'acord amb la legislació general, legislacions sectorials, amb els articles 86 i 60 de la Llei 30/1992, de 26 de novembre, de Règim Jurídic per a les Administracions Públiques i Procediment Administratiu Comú, així com als efectes ambientals, en aplicació de la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el Reglament d'Impacte Ambiental, i finalment als efectes paisatgístics per aplicació de la Llei 4/2004, de 30 de Juny, de la Generalitat Valenciana, d'Ordenació del Territori i Protecció del Paisatge, i Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
Termini: 30 dies hàbils comptats des de l'endemà de la data de publicació d'este anunci en el Diari Oficial de la Comunitat Valenciana.  
  
Informació:   
\* Entitat Pública de Sanejament d'Aigües Residuals de la Comunitat Valenciana, carrer Álvaro de Bazán, número 10, entresòl, 46207 València.  
\* Ajuntament de Peníscola, plaça de l'Ajuntament, 1, 12514 Peníscola (Castelló).  
  
València, 29 de novembre de 2011.- El gerent: Juan Luis Martínez Muro.